**Ministru kabineta noteikumu projekta**

**“Muitošanas kārtība kuģa un gaisa kuģa apgādē”**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projekta mērķis ir sakārtot un pilnveidot uzņēmējdarbības vidi un palielināt Latvijas tranzīta un kravu loģistikas sektorā strādājošo konkurētspēju.Noteikumu projekts īstenos Muitas likuma 6.panta 18. punktā[[1]](#footnote-1) noteikto deleģējumu Ministru kabinetam.Noteikumu projektam jāstājas spēkā vienlaikus ar likumu “Grozījumi Muitas likumā”[[2]](#footnote-2).Noteikumu projekta II. un III.nodaļai jāstājas spēkā 2020.gada 1.decembrī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | **1. Muitas likuma 6.panta 18.punkts**Likumprojekta “Grozījumi Muitas likumā” (Nr.540/Lp13) trešā panta otrā daļa paredz izteikt jaunā redakcijā Muitas likuma sestā panta 18.punktā doto deleģējumu Ministru kabinetam, proti, Ministru kabinetam tiek deleģētas tiesības noteikt muitošanas kārtību, apgādājot kuģi (tajā skaitā karakuģi) un gaisa kuģi ar krājumiem, rezerves daļām un aprīkojumu ostās un lidostās, kā arī vietas, kurās atļauts veikt kuģu apgādi Latvijas Republikas teritoriālajos ūdeņos un īpašus nosacījumus šādas apgādes veikšanai.**2. Jaunas funkcionalitātes izstrāde Eiropas Reģionālās attīstības fonda (ERAF) projekta “Starptautiskās kravu loģistikas un ostu informācijas sistēmas attīstība (SKLOIS 2)” ietvaros.** Starptautiskās kravu loģistikas un ostu informācijas sistēmas (turpmāk – SKLOIS) viens no darbības pamatmērķiem ir administratīvā sloga atvieglošana komersantiem, veicot jebkuras jomas formalitātes Latvijas ostās, tajā skaitā kuģu apgādes muitas formalitāšu kārtošanu. Līdz ar to ir atbalstāma jaunu procesu realizēšana minētajā sistēmā, kas saistīta gan ar jaunas funkcionalitātes izstrādi, gan ar starpsistēmu datu apmaiņu, izmantojot šī brīža integrāciju starp SKLOIS un Elektronisko muitas datu apstrādes sistēmu (EMDAS). Tā kā šobrīd tiek veikta jaunas funkcionalitātes izstrāde Eiropas Reģionālās attīstības fonda (ERAF) projekta “Starptautiskās kravu loģistikas un ostu informācijas sistēmas attīstība (SKLOIS 2)” ietvaros[[3]](#footnote-3), bet, lai SKLOIS 2, ievērojot projekta realizācijas noteikumus, iestrādātu atbilstošu funkcionalitāti, kas nodrošinātu administratīvā sloga samazināšanu komersantiem kravu loģistikas un transporta jomā, ir nepieciešams atbilstošs normatīvais regulējums, kā arī ir jāieplāno noteikts laiks papildinājumu izstrādei un ieviešanai sistēmā. Tādējādi, sākotnēji Ministru kabinetam noteikumos jāiekļauj precīza informācija (konkrēti biznesa procesa soļi un atbilstošas Ministru kabineta noteikumu prasības) par SKLOIS realizējamo funkcionalitāti muitas formalitāšu kārtošanai.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Muitas likuma 6. panta 18. punktā[[4]](#footnote-4) noteikts pilnvarojums Ministru kabinetam noteikt muitošanas kārtību, apgādājot kuģi (tajā skaitā karakuģi) un gaisa kuģi ar krājumiem, rezerves daļām un aprīkojumu ostās un lidostās, kā arī vietas, kurās atļauts veikt kuģu apgādi Latvijas Republikas teritoriālajos ūdeņos un īpašus nosacījumus šādas apgādes veikšanai.Saskaņā ar Muitas likuma 1.panta astoto punktu muitošana ir pasākumi, kurus normatīvajos aktos noteiktajā kārtībā veic persona un muitas iestāde, piemērojot precēm muitas procedūru, reeksportu vai pagaidu uzglabāšanu. Savukārt, Satversmes tiesa ir atzinusi, ka jēdziens „kārtība” nozīmē norises īstenošanas veidu vai darbības organizāciju[[5]](#footnote-5). Līdz ar to Muitas likuma 6. panta 18. punkta deleģējuma ietvarā ar noteikumu projektu tiek noteiktas nepieciešamās darbības gan no muitas iestādes puses, gan no komersantu puses, kādas nepieciešams veikt, lai apgādātu kuģi vai gaisa kuģi, piemēram, attiecīgas procedūras noformēšana, nepieciešamo dokumentu iesniegšana utt.Kuģu un gaisa kuģu vajadzībām piegādātās preces ir kuģa krājumi, aprīkojums un rezerves daļas, ko piegādā minētajiem kuģiem, un kas ir atbrīvoti no pievienotās vērtības nodokļa (turpmāk – PVN) un attiecīgajā gadījumā no akcīzes nodokļa atbilstoši Direktīvas 2008/118/EK[[6]](#footnote-6) 14. panta 2. punktam. Par šādām precēm uzskata, piemēram, pārtikas preces, kā arī citas preces, kas tiek patērētas vai pārdotas uz kuģa vai kuras izmanto kuģa apkalpe un pasažieri; preces, ko izmanto iekļaušanai kuģī kā kuģa daļu vai piederumu vai ko izmanto dzinēju, iekārtu un cita kuģa aprīkojuma darbināšanai.Kuģu vajadzībām piegādātās preces ir jāpatērē un jāizmanto uz kuģa. Līdz ar to kuģu vajadzībām piegādātās preces nedrīkst izņemt (nonest) no kuģa, ja vien tās netiek izņemtas kā daļa no beznodokļu preču daudzuma, ko drīkst iznest pasažieri, kuri nokāpj no kuģa trešā valstī vai trešā teritorijā.Šobrīd muitošanas kārtību, apgādājot kuģi (tajā skaitā karakuģi) un gaisa kuģi ar krājumiem, rezerves daļām un aprīkojumu reglamentē Ministru kabineta 2017. gada 3. janvāra noteikumi Nr. 14 „Muitošanas kārtība kuģa un gaisa kuģa apgādē”[[7]](#footnote-7) (turpmāk – MK noteikumi Nr.14). Ar noteikumu projektu MK noteikumi Nr.14 tiek pārizdoti jaunā redakcijā, papildus nosakot vietas, kurās atļauts veikt kuģu apgādi Latvijas Republikas teritoriālajos ūdeņos un īpašus nosacījumus šādas apgādes veikšanai, kā arī nosakot muitošanas kārtību, apgādājot kuģi ar krājumiem, rezerves daļām un aprīkojumu ostās un arī Latvijas Republikas teritoriālajos ūdeņos izmantojot SKLOIS, kā arī paredzot citus redakcionālus precizējumus.Noteikumu projekts attiecas uz juridisku un fizisku personu, kas veic kuģu un gaisa kuģu apgādi, līdz ar to noteikumu projektā lietotais termins “persona, kas veic kuģu un gaisa kuģu apgādi” lasāms tā plašākajā nozīmē, saprotot gan juridisko personu, gan fizisko personu.Muitošanas kārtība kuģa un gaisa kuģa apgādē noteikumu projektā pārsvarā saglabāta tāda, kāda tā šobrīd paredzēta MK noteikumos Nr.14[[8]](#footnote-8), vienlaikus redakcionāli precizējot atsevišķu punktu redakcijas attiecībā uz Savienības preču muitošanas kārtību atbilstoši Eiropas Savienības (turpmāk – ES) regulējumam muitas jomā un Eiropas Komisijas izstrādātajām un tīmekļa vietnē publicētajām kuģu apgādes vadlīnijām[[9]](#footnote-9) (*dokuments Ref. Ares(2019)4272890 - 04/07/2019, B pielikums)*, kuras ir rekomendējošas gan muitas iestādēm, gan komersantiem.Noteikumu projekta **2.2.punktā** tiesību normas nepārprotamas un vienveidīgas piemērošanas labad tiek precizēta krājumu definīcija, nosakot, ka ar krājumiem saprot arī preces, kas tiek patērētas, kuģim atrodoties ostā remonta laikā, kā arī paredzot, ka kuģa krājumi cita starpā (papildus degvielai un smērvielām) ir gāze, kas nepieciešama uz kuģa vai gaisa kuģa mašīnu izmantoto iekārtu un ierīču darbināšanai.Noteikumu projekta **3.punktā** skaidrības labad tiek precizēts, kurā brīdī tiek uzskatīts, ka kuģa vai gaisa kuģa vajadzībām piegādātās preces ir izvestas no ES muitas teritorijas.Kuģa vajadzībām piegādātās preces nav parasts eksports, tāpēc attiecībā uz šādām precēm nepiemēro parasto eksporta procedūru (Eiropas Parlamenta un Padomes 2013.gada 9.oktobra Regulas (ES) Nr.952/2013, ar ko izveido Savienības Muitas kodeksu (turpmāk - Regula Nr.952/2013) 269. panta 2. punkta c) apakšpunkts un 269. panta 1. punkts). Tomēr eksporta deklarācija šādā gadījumā ir jāiesniedz un jānokārto visas ar eksporta muitas procedūru saistītās eksporta formalitātes (Regulas Nr.952/2013 269. panta 3. punkts).Tiesību normu mērķis ir nodrošināt, ka gadījumā, ja kuģu vajadzībām piegādātās preces tiek atbrīvotas no nodokļa, šo preču piegādi var pierādīt un eksporta pārvietojumu var noslēgt pēc šādu preču piegādes kuģim. Ja šāda pierādījuma nav, attiecībā uz kuģu vajadzībām piegādātajām precēm nevar piemērot atbrīvojumu no pievienotās vērtības nodokļa, kas parasti ir pieejams attiecībā uz precēm, kuras tiek eksportētas no ES.Lai arī attiecībā uz kuģa vajadzībām piegādātajām precēm netiek piemērota parastā eksporta procedūra, tomēr muitas iestādei ir jākonstatē, ka preces ir izvestas no Savienības muitas teritorijas. Pēc tam personai, kura piegādā preces kuģa vajadzībām ir jāinformē eksporta muitas iestāde par preču izvešanu, kad tās ir iekrautas kuģī. Eksporta iestādei savukārt ir jāapliecina personai, kura piegādā preces kuģa vajadzībām preču izvešana.Šo izvešanas apliecinājumu var izmantot kā pierādījumu preču izvešanai no Savienības muitas teritorijas, lai saņemtu atbrīvojumu no PVN un akcīzes nodokļa.Kuģim un gaisa kuģim piegādātie krājumi ir patērējami tikai uz tā kuģa vai gaisa kuģa, kam tie piegādāti, tāpēc tiesiskās skaidrības nolūkos ar noteikumu projekta **5.punktu** nepārprotami tiek noteikts, ka to patērēšana atļauta vienīgi uz minētā kuģa. Kuģu vajadzībām piegādātie krājumi, kas ir atbrīvoti no PVN un attiecīgajā gadījumā no akcīzes nodokļa, ir jāpatērē un jāizmanto uz kuģa un gaisa kuģa. Līdz ar to kuģu un gaisa kuģu vajadzībām piegādātie krājumi nedrīkst tikt izņemti no kuģa un gaisa kuģa, ja vien tie netiek izņemti kā daļa no beznodokļu preču daudzuma, ko drīkst iznest pasažieri, kuri nokāpj no kuģa un gaisa kuģa trešā valstī vai trešā teritorijā.Tiesību normu mērķis ir nodrošināt, lai netiktu pieļauta nodokļa nemaksāšana, izvairīšanās no nodokļa maksāšanas vai stāvokļa ļaunprātīga izmantošana. Noteikumu projektā ārpussavienības un Savienības precēm saglabāta MK noteikumos Nr.14 esošā muitas procedūru piemērošanas kārtība atbilstoši preču iedalījumam – krājumi vai aprīkojums un rezerves daļas*.***Kuģa apgādes noformēšana SKLOIS** Noteikumu projekta **II.nodaļā** noteikta kārtība, kādā SKLOIS noformējama kuģu apgāde, proti, muitošanas kārtība kuģa apgādē, izmantojot SKLOIS. Šī nodaļa attiecas tikai uz kuģu apgādi (neattiecas uz gaisa kuģiem).SKLOIS viens no darbības pamatmērķiem ir administratīvā sloga atvieglošana komersantiem, veicot jebkuras jomas formalitātes Latvijas ostās. Ir atbalstāma jaunu procesu realizēšana sistēmā, kas saistīta gan ar jaunas funkcionalitātes izstrādi, gan ar starpsistēmu datu apmaiņu, izmantojot šī brīža integrāciju starp SKLOIS un Elektronisko muitas datu apstrādes sistēmu. Lai nodrošinātu efektīvu muitas uzraudzību, atvieglotu un paātrinātu kuģu apgādes muitas formalitāšu kārtošanu, SKLOIS nepieciešams iestrādāt kuģu apgādes elektroniska formāta dokumenta iesniegšanas iespējas, kas nodrošinātu elektroniska dokumenta iesniegšanu, t.sk.mutiskās deklarēšanas gadījumā, pirms paredzētās kuģa apgādes un saņemt atļauju preču iekraušanai kuģī, kā arī sniegtu apstiprinājumu par preču iekraušanu kuģī un to izvešanu (kuģa kapteiņa vai tā pilnvarotas personas veiktas atzīmes).Šobrīd, saskaņā ar Satiksmes ministrijas sniegto informāciju, ERAF projekta “Starptautiskās kravu loģistikas un ostu informācijas sistēmas attīstība (SKLOIS 2)” ietvaros ir iespējama jaunas funkcionalitātes izstrāde. Projekta ieviešana ir paredzēta līdz 2020.gada 30.decembrim. Taču plānotās funkcionalitātes izstrādei, ievērojot projekta realizācijas noteikumus, ir nepieciešams atbilstošs normatīvais regulējums, proti, grozījumi atbilstošos Ministru kabineta noteikumos, kā arī ir jāieplāno noteikts laiks papildinājumu izstrādei un ieviešanai. Tādējādi, precīzu informāciju (konkrētus biznesa procesa soļus un atbilstošas Ministru kabineta noteikumu prasības) par SKLOIS realizējamo funkcionalitāti muitas formalitāšu kārtošanai ir nepieciešams sagatavot līdz 2020.gada 1.maijam, proti, vēlamo formalitāšu kārtošanas modeli iestrādājot šajā noteikumu projektā. Attīstot SKLOIS, tiks nodrošināta “viena loga” un “vienas pieturas aģentūras” attīstība starptautiskās jūras loģistikas jomā, kā arī uzsākta jaunu procesu elektronizācija kuģošanas jomā.Kuģu apgādes noformēšana SKLOIS paplašinās SKLOIS esošo datu apmaiņas saskarņu funkcionalitāti un datu apjomu, nodrošinot administratīvā sloga samazināšanu komersantiem kravu loģistikas un transporta jomā.Kuģu apgādes noformēšanas kārtības noteikšana SKLOIS nodrošinās būtisku progresu kuģošanas un starptautisko kravu pārvadājumu procesā iesaistītās informācijas un dokumentācijas aprites elektronizāciju. Mainoties ES un nacionālajam tiesiskajam regulējumam attiecībā uz kuģošanu, kuģošanas drošību, kravu loģistiku un transportēšanu, kā arī, attīstoties kuģošanas un pārvadājumu loģistikas biznesa procesiem, ir nepieciešams pilnveidot un papildināt jau ieviestos risinājumus, kā arī izstrādāt jaunas funkcionalitātes.Veicot uzlabojumus, papildinājumus SKLOIS biznesa procesu izpildē, kā arī, ieviešot jaunus risinājumus noteiktām pakalpojumu saņēmēju kategorijām, tiks nodrošināta publiskās pārvaldes un privātā sektora ciešāka mijiedarbība un lietotājiem draudzīgi publiskie pakalpojumi.Šobrīd, saskaņā ar MK noteikumos Nr.14 noteikto kārtību, kuģu apgādi ar precēm veic, iesniedzot muitas iestādē attiecīgu deklarāciju, kurai pievieno pavaddokumentu, piemēram, preču pavadzīmi. Kā apstiprinājums par preču iekraušanu kuģī ir muitas iestādei iesniegtais preču pavaddokuments, kurā ir veiktas atzīmes – kuģa kapteiņa vai tā pilnvarotas personas paraksts, zīmoga nospiedums un preču saņemšanas datums.Izvešanas apstiprinājumu izmanto kā izvešanas no Savienības muitas teritorijas pierādījumu, lai saņemtu atbrīvojumu no akcīzes nodokļa un pievienotās vērtības nodokļa. Pēc kuģa apgādes un pirms kuģa iziešanas no ostas preču pavaddokumentu ar kuģa kapteiņa vai pilnvarotas personas veiktajām atzīmēm iesniedz elektroniski, nosūtot to uz muitas kontroles punkta elektroniskā pasta adresi vai muitas kontroles punktā klātienē.MK noteikumu Nr.14 3.punkts paredz, ka mutiskās deklarēšanas[[10]](#footnote-10) gadījumā persona noformē preču pavaddokumentu, kura kopiju iesniedz muitas iestādē, kas kontrolē apgādājamo kuģi. Preču pavaddokumenta kopiju iesniedz elektroniski, nosūtot to uz muitas kontroles punkta elektroniskā pasta adresi vai muitas kontroles punktā klātienē.Pašreiz noteiktās prasības personām apgrūtina muitas formalitāšu izpildi un paildzina noformēšanas laiku, līdz ar to noteikumu projekta **II.nodaļa** nosaka muitošanas kārtību kuģa apgādē, noformējot apgādi SKLOIS. Saskaņā ar noteikumu projektā paredzēto kārtību persona, kas veic kuģa apgādi SKLOIS, iesniegs uzraudzības muitas iestādei adresētu to preču, ar kurām plānots veikt kuģa apgādi, pavadzīmi. Proti, persona sistēmā izvēlēsies uzraudzības muitas iestādi un tai nosūtīs ieskenētu dokumentu.Tālāk, muitas iestāde nekavējoties (lai nepieļautu kuģa dīkstāvi) iepazīstas ar SKLOIS saņemtajā preču pavadzīmē iekļauto informāciju un veic atzīmi SKLOIS, ka tiek atļauta kuģa apgāde. Tiklīdz persona saņēmusi SKLOIS atļauju veikt kuģa apgādi, persona var uzsākt preču iekraušanu kuģī.Tiklīdz persona pabeigusi kuģa apgādi un saņēmusi uz preču pavadzīmes kapteiņa atzīmi, ka apgāde tik tiešām notikusi, persona šādu pavadzīmi ievieto SKLOIS skenētā veidā. Šo preču pavadzīmi uzraudzības muitas iestāde izmanto muitas formalitāšu pabeigšanai. Īstenojot apgādes formalitāšu noformēšanas iespējas SKLOIS, tiks nodrošināta vienveidīga muitošanas kārtība, atrisināta muitas dokumentu iesniegšanas sadrumstalotība, kas uzlabotu informācijas apmaiņu ar muitas iestādi un samazinātu dokumentu noformēšanai nepieciešamo laiku. Parasti kuģa apgāde notiek attiecīgajā ostā, taču ir īpaši gadījumi, kad kuģis nevar ienākt ostā, līdz ar to var atļaut veikt kuģa apgādi arī Latvijas Republikas teritoriālajos ūdeņos, proti, enkurvietās vai attiecīgās ostas kapteiņa noteiktās vietās. Noteikumu projekta **III.nodaļa** nosaka vietas, kurās atļauta kuģu apgāde Latvijas Republikas teritoriālajos ūdeņos, kuģu apgādes kārtība minētajās vietās (personu un muitas iestādes rīcība, ja kuģu apgādi paredzēts veikt Latvijas Republikas teritoriālajos ūdeņos (enkurvietās vai attiecīgās ostas kapteiņa noteiktās vietās), izmantojot kuģi-bunkurētāju, loča kuģi vai kuģi – baržu), kā arī īpašus nosacījumus šādas apgādes veikšanai. Kuģu apgāde teritoriālajos ūdeņos (enkurvietās vai attiecīgās ostas kapteiņa noteiktās vietās) SKLOIS noformē īpašos gadījumos, kad kuģis iegrimes vai kāda cita iemesla dēļ nevar ienākt ostā vai tā ienākšana ostā ir atcelta vai aizkavēta. Šādos gadījumos var atļaut kuģa apgādi ar krājumiem, aprīkojumu un rezerves daļām, izņemot alkoholiskos dzērienus, tabakas izstrādājumus un nikotīnu saturošus izstrādājumus, kā arī preces uz kurām attiecas kādi ierobežojumi un aizliegumi. Šāds īpašais nosacījums attiecībā uz akcīzes precēm paredzēts tādēļ, ka akcīzes preces, kā arī preces, uz kurām attiecas ierobežojumi un aizliegumi, ir paaugstināta riska preces. Enkurvietās piegādā vienīgi kuģa darbības nodrošināšanai nepieciešamās preces (degviela, motoreļļas). Katru gadījumu attiecīgās ostas muitas iestāde izvērtē atsevišķi. Standarta situācijās kuģu apgāde ir veicama vienīgi robežšķērsošanas vietā – ostās, kur var tikt nodrošināta pilnvērtīga muitas dienestu uzraudzība.Pirms kuģa apgādes enkurvietās vai attiecīgās ostas kapteiņa noteiktās vietās, persona SKLOIS iesniedz iesniegumu, pamatojot apgādes nepieciešamību, kā arī iesniedz skenētu preču pavadzīmi, kurā uzskaitītas preces, ar kurām paredzēts veikt apgādi. Attiecīgā muitas iestāde uzreiz nekavējoties izvērtē saņemto informāciju un veic atbilstošu atzīmi SKLOIS - vai nu atļaut kuģu apgādi, vai to neatļaut (piemēram, ja apgādi vēlas veikt ar akcīzes precēm, vai ar precēm, uz kurām attiecas aizliegumi un ierobežojumi). Tiklīdz persona saņem SKLOIS atļauju veikt kuģa apgādi, var tikt veiktas attiecīgās darbības ar precēm.Tiklīdz persona pabeigusi kuģa apgādi un saņēmusi uz preču pavadzīmes kapteiņa atzīmi, ka apgāde tik tiešām notikusi, persona šādu pavadzīmi ievieto SKLOIS skenētā veidā. Šo preču pavadzīmi uzraudzības muitas iestāde izmanto muitas formalitāšu pabeigšanai. Noteikumu projektam jāstājas spēkā vienlaikus ar likumu “Grozījumi Muitas likumā”, kura 3.panta otrā daļa paredz izteikt jaunā redakcijā Muitas likuma 6.panta 18.punktu, nosakot, ka Ministru kabinets nosaka muitošanas kārtību, apgādājot kuģi (tajā skaitā karakuģi) un gaisa kuģi ar krājumiem, rezerves daļām un aprīkojumu ostās un lidostās, kā arī vietas, kurās atļauts veikt kuģu apgādi Latvijas Republikas teritoriālajos ūdeņos un īpašus nosacījumus šādas apgādes veikšanai.Savukārt noteikumu projekta II. nodaļa un III. nodaļai jāstājas spēkā 2020.gada 1.decembrī, jo normas ir saistītas ar SKLOIS izstrādi.Ar noteikumu projekta spēkā stāšanos spēku zaudēs MK noteikumi Nr.14.  |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija un Valsts ieņēmumu dienests. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projektā ietverto normu mērķgrupa ir fiziskas un juridiskas personas, kas veic kuģu un gaisa kuģu apgādi. Šobrīd praksē tās ir tikai juridiskas personas, taču teorētisko kuģa vai gaisa kuģa apgādi var veikt arī fiziska persona. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts neietekmē tautsaimniecību un nerada papildu administratīvo slogu, tieši pretēji – tiks nodrošināta administratīvā sloga samazināšana komersantiem kravu loģistikas un transporta jomā sakārtojot un pilnveidojot uzņēmējdarbības vidi un palielinot Latvijas tranzīta un kravu loģistikas sektorā strādājošo konkurētspēju.Noteikumu projekts pārņem spēkā esošo muitošanas kārtības kuģu un gaisa kuģu apgādē normatīvo regulējumu, kas noteikts ar MK noteikumiem Nr.14 (veicot redakcionālos labojumus), kā arī ievieš iespēju kuģu apgādes formalitātes noformēt SKLOIS. Tā kā SKLOIS viens no darbības pamatmērķiem ir administratīvā sloga atvieglošana komersantiem, veicot jebkuras jomas formalitātes Latvijas ostās, lai nodrošinātu efektīvu muitas uzraudzību, atvieglotu un paātrinātu kuģu apgādes muitas formalitāšu kārtošanu, SKLOIS tiks iestrādāta kuģu apgādes elektroniska formāta dokumenta iesniegšanas iespēja.Noteikumu projekta ietvarā nosakot kārtību kuģu apgādi noformēt SKLOIS, tas nodrošina būtisku progresu kuģošanas un starptautisko kravu pārvadājumu procesā iesaistītās informācijas un dokumentācijas aprites elektronizāciju. Īstenojot apgādes formalitāšu noformēšanas iespējas SKLOIS, tiks nodrošināta vienveidīga muitošanas kārtība, atrisināta muitas dokumentu iesniegšanas sadrumstalotība, kas uzlabos informācijas apmaiņu ar muitas iestādi un samazinātu dokumentu noformēšanai nepieciešamo laiku. Noteikumu projekta III.nodaļa iekļauta, ņemot vērā komersantu iniciatīvu noteikt kuģu apgādi īpašos gadījumos, kad kuģis iegrimes vai kāda cita iemesla dēļ nevar ienākt ostā vai tā ienākšana ostā ir atcelta vai aizkavēta, proti, atļaut apgādāt kuģus Latvijas Republikas teritoriālajos ūdeņos - enkurvietās vai attiecīgās ostas kapteiņa noteiktās vietās. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Nav attiecināms. |
| 2. | Atbildīgā institūcija | Finanšu ministrija. |
| 3. | Cita informācija | Noteikumu projektam jāstājas spēkā vienlaikus ar likumu “Grozījumi Muitas likumā” (540/Lp13), kura 3.panta otrā daļa paredz izteikt jaunā redakcijā Muitas likuma 6.panta 18.punktu, nosakot, ka Ministru kabinets nosaka muitošanas kārtību, apgādājot kuģi (tajā skaitā karakuģi) un gaisa kuģi ar krājumiem, rezerves daļām un aprīkojumu ostās un lidostās, kā arī vietas, kurās atļauts veikt kuģu apgādi Latvijas Republikas teritoriālajos ūdeņos un īpašus nosacījumus šādas apgādes veikšanai. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Regula Nr.952/2013;regula Nr.2015/2446.  |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav |
| **1.tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Regula Nr.952/2013;regula Nr.2015/2446. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas Nr. 952/2013 269. panta 3.punkts;Regulas Nr.2015/2446 137.panta 1.punkta b) apakšpunkts | Noteikumu projekta 3. punkts | Ieviests pilnībā | Neparedz stingrākas prasības |
| Regulas Nr. 952/2013 188. pants | Noteikumu projekta 4.1. punkts | Ieviests pilnībā | Neparedz stingrākas prasības |
| Regulas Nr.2015/2446 137.panta 1.punkta b) apakšpunkts | Noteikumu projekta 8. punkts | Ieviests pilnībā | Neparedz stingrākas prasības |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Nav attiecināms |
| Cita informācija |  |
|  **2.tabula****Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Noteikumu projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par noteikumu projekta izstrādi 2020.gada 10.februārī publicēta Finanšu ministrijas tīmekļvietnē sadaļā “Sabiedrības līdzdalība” – “Tiesību aktu projekti” – “Muitas politika”. Līdz ar to sabiedrības pārstāvji var līdzdarboties noteikumu projekta izstrādē, viedokļus sniedzot rakstveidā. Tāpat sabiedrības pārstāvji var sniegt viedokļus par projektu pēc tā izsludināšanas Valsts sekretāru sanāksmē. Noteikumu projekts izskatīts Konsultatīvās padomes muitas politikas jomā[[11]](#footnote-11) sēdē 2020.gada 27.februārī, kā arī informācija par projekta virzību tiek sniegta katrā Konsultatīvās padomes muitas politikas jomā sēdē.2020.gada 14.februārī noteikumu projekts nosūtīts izvērtēšanai un priekšlikumu sniegšanai Konsultatīvās padomes muitas politikas jomā locekļiem. |
| 2. | Sabiedrības līdzdalība projekta izstrādē | Sabiedrības pārstāvji varēja līdzdarboties projekta izstrādē, rakstveidā sniedzot viedokļus par projektu, kas 2020.gada 10.februārī publicēts <https://www.fm.gov.lv/lv/sabiedribas_lidzdaliba/tiesibu_aktu_projekti/muitas_politika/#project635> un Ministru kabineta tīmekļvietnes sadaļā “Valsts kanceleja” – “Sabiedrības līdzdalība” <https://mk.gov.lv/content/ministru-kabineta-diskusiju-dokumenti>.Projektā izstrādes gaitā ir iesaistīti Konsultatīvās padomes muitas politikas jomā locekļi. |
| 3. | Sabiedrības līdzdalības rezultāti | Konsultatīvās padomes muitas politikas jomā locekļi atbalsta projekta virzību. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts ieņēmumu dienests |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde neietekmē projekta izstrādē iesaistīto institūciju funkcijas un uzdevumus.Jaunu institūciju izveide, esošu institūciju likvidācija vai reorganizācija netiks veikta. Projektu īstenos esošo cilvēkresursu ietvaros. |
| 3. | Cita informācija | Nav |

Finanšu ministrs J.Reirs

Vībāne, 67095559

Marika.Vibane@fm.gov.lv

Šveha, 67120943

Sandra.Sveha@vid.gov.lv

1. Muitas likuma 6.panta 18.punkts (likumprojekta “Grozījumi Muitas likumā” 3.panta otrā daļa, Saeimā reģ. Nr.540/Lp13, pieņemts 1.lasījumā 2020.gada 6.februārī) paredz Ministru kabinetam noteikt muitošanas kārtību, apgādājot kuģi (tajā skaitā karakuģi) un gaisa kuģi ar krājumiem, rezerves daļām un aprīkojumu ostās un lidostās, kā arī vietas, kurās atļauts veikt kuģu apgādi Latvijas Republikas teritoriālajos ūdeņos un īpašus nosacījumus šādas apgādes veikšanai. [↑](#footnote-ref-1)
2. Likumprojekts “Grozījumi Muitas likumā” 3.panta otrā daļa, Saeimā reģ. Nr.540/Lp13, pieņemts 1.lasījumā 2020.gada 6.februārī. [↑](#footnote-ref-2)
3. Minētā projekta ieviešana ir paredzēta līdz 2020.gada 30.decembrim. [↑](#footnote-ref-3)
4. Likumprojekta “Grozījumi Muitas likumā” (Nr.540/Lp13) 3.panta otrā daļa [↑](#footnote-ref-4)
5. Satversmes tiesas 2017.gada 29.jūnija spriedums lietā Nr.2016-23-03, 17.1.1.punkts. [↑](#footnote-ref-5)
6. [Padomes 2008.gada 16.decembra Direktīva 2008/118/EK par akcīzes nodokļa piemērošanas vispārēju režīmu, ar ko atceļ Direktīvu 92/12/EEK](https://eur-lex.europa.eu/legal-content/LV/TXT/?qid=1582275865555&uri=CELEX:32008L0118) [↑](#footnote-ref-6)
7. <https://likumi.lv/ta/id/288012-muitosanas-kartiba-kuga-un-gaisa-kuga-apgade> [↑](#footnote-ref-7)
8. MK noteikumu Nr.14 anotācija - <http://tap.mk.gov.lv/doc/2017_01/FMAnot_221116_apgade.2725.docx> [↑](#footnote-ref-8)
9. <https://ec.europa.eu/taxation_customs/sites/taxation/files/resources/documents/customs/customs_code/guidance_ship_supplies_en.pdf> [↑](#footnote-ref-9)
10. Regulas Nr.2015/2446 137.panta 1.punkta b)apakšpunkts [↑](#footnote-ref-10)
11. Padomes sastāvā iekļauti pārstāvji no Finanšu ministrijas, Valsts ieņēmumu dienesta, Satiksmes ministrijas, Latvijas Loģistikas asociācijas, biedrības „Autopārvadātāju asociācija „Latvijas auto”„, Rīgas Tehniskās universitātes, Latvijas Nacionālo kravas ekspeditoru un loģistikas asociācijas, Latvijas darba devēju konfederācijas, biedrības “Latvijas Aviācijas asociācija” un VAS “Latvijas dzelzceļš” [↑](#footnote-ref-11)